cyanic-selkie/wikianc huggingface dataset:
สนธิสัญญาแวร์ซายน้อย
สนธิสัญญแวร์ซายน้อย (Little Treaty of Versailles) หรือ สนธิสัญญาน้อยโปแลนด์ (Polish Minority Treaty) เป็นหนึ่งในสนธิสัญญาน้อยสองฝ่ายที่ลงนามระหว่างประเทศขนาดเล็กกับสันนิบาตชาติ ในช่วงหลังสงครามโลกครั้งที่หนึ่ง สนธิสัญญาโปแลนด์ได้รับการลงนามในวันที่ 28 มิถุนายน 1919 ซึ่งถือว่าเป็นสนธิสัญญาน้อยฉบับแรกและเป็นแม่แบบในสนธิสัญญาหลายฉบับในเวลาต่อมา รวมไปถึงในมาตราที่ 87-93 ของสนธิสัญญาแวร์ซายได้เป็นการรับรองโปแลนด์ให้เป็นประเทศเอกราชในเวทีโลก
เบื้องหลัง
โปแลนด์ได้รับเอกราชอีกครั้งหนึ่ง (เป็นสาธารณรัฐโปแลนด์ที่สอง) หลังจากการแบ่งประเทศที่กินเวลานานกว่า 123 ปี ในช่วงหลังสงครามโลกครั้งที่หนึ่ง ประเทศฝ่ายชนะสงครามได้ตัดสินใจมอบเอกราชให้เนื่องจากปัญหาชนกลุ่มน้อยที่สำคัญในดินแดนโปแลนด์และการสู้รบในท้องถิ่นที่เกิดขึ้นจากสงคราม (ประกอบด้วย สงครามโปแลนด์-ยูเครน ในปี 1918-1919 และ สงครามโปแลนด์-โซเวียต ในปี 1919-1920) ซึ่งประเทศฝ่ายชนะสงครามมองว่า โปแลนด์สมควรที่จะเป็นประเทศที่ลงนามในสนธิสัญญาน้อย แต่ในความเป็นจริงแล้ว การกระทำดังกล่าวเป็นความต้องการที่จะรับรองเอกราชของโปแลนด์และเปิดโอกาสให้โปแลนด์ลงนามในสนธิสัญญาสันติภาพกับเยอรมนี นอกจากนั้น สนธิสัญญาดังกล่าวยังให้โปแลนด์ได้รับเงินจ่ายค่าหนี้จากรัฐรัสเซีย
สนธิสัญญา
สนธิสัญญาดังกล่าวได้รับการลงนามจากผู้แทนโปแลนด์ (Roman Dmowski และ Ignacy Daszyński) ที่แวร์ซาย เมื่อวันที่ 28 มิถุนายน 1919 รัฐสภาของโปแลนด์ได้อนุมัติสนธิสัญญาดังกล่าวเมื่อวันที่ 31 กรกฎาคม 1919 และทำให้มั่นคงขึ้นในวันที่ 10 มกราคม 1920 โปแลนด์ประกาศยกเลิกสนธิสัญญาดังกล่าวในที่ประชุมสันนิบาติชาติที่เจนีวาเมื่อวันที่ 13 กันยายน 1934
รัฐบาลเวลส์
รัฐบาลเวลส์ (Welsh Government ,Llywodraeth Cymru) เป็นรัฐบาลแห่งเวลส์โดยได้รับการถ่ายโอนอำนาจมาจากรัฐสภาสหราชอาณาจักร โดยรัฐบาลประกอบด้วยรัฐมนตรี และรัฐมนตรีช่วย และอัยการ โดยรัฐมนตรีมีหน้าที่เข้าประชุมคณะรัฐมนตรีในรัฐบาลเวลส์ โดยมีผู้นำรัฐบาลคือ มุขมนตรี ซึ่งมักจะเป็นผู้นำในพรรคการเมืองที่มีผู้แทนมากที่สุดในรัฐสภาเวลส์ มุขมนตรีมีหน้าที่ในการแต่งตั้งรัฐมนตรีและรัฐมนตรีช่วย โดยจะต้องได้รับการรับรองจากรัฐสภา โดยรัฐบาลมีหน้าที่ในการดำเนินนโยบายในด้านที่ได้รับการถ่ายโอนอำนาจมา อาทิเช่น การสาธารณสุข การศึกษา การพัฒนาเศรษฐกิจ การคมนาคม และการปกครองท้องถิ่น โดยนโยบายต่างๆ จะต้องได้รับการรับรองโดยรัฐสภาก่อน
ญัตติ
คำสำคัญ "ญัตติ" สามารถหมายถึง
สุมาอี้ นักปราชญ์ยอดขุนพล
สุมาอี้ นักปราชญ์ยอดขุนพล (The Advisors Alliance) เป็นซีรีส์ละครโทรทัศน์จีนทวิภาคในปี พ.ศ. 2560 เนื้อเรื่องอิงจากชีวประวัติของสุมาอี้ ขุนนางและขุนพลผู้มีชีวิตในช่วงปลายยุคราชวงศ์ฮั่นตะวันออกและยุคสามก๊กของประเทศจีน ซีรีส์ละครนำแสดงโดยอู๋ ซิ่วปัวซึ่งรับบทเป็นสุมาอี้ตัวละครเอก ร่วมด้วยหลิว เทา, หลี่ เฉิน, จาง จวินหนิง, ถัง อี้ซิน, ยฺหวี เหอเหว่ย์ และหวัง หลัวหยงรับบทตัวละครรอง ซีรีส์ภาคแรกเริ่มออกอากาศทางช่องเจียงซูทีวีและอานฮุยทีวีเมื่อวันที่ 22 มิถุนายน พ.ศ. 2560 ภาคสองเริ่มออกอากาศทางโยฺวคู่เมื่อวันที่ 7 ธันวาคม พ.ศ. 2560
ซีรีส์ละครโทรทัศน์สุมาอี้ นักปราชญ์ยอดขุนพลออกอากาศในประเทศไทยทางช่อง 3 เอชดี ออกอากาศครั้งแรกเมื่อวันที่ 17 ตุลาคม พ.ศ. 2565
เรื่องย่อ
ซีรีส์ละครเป็นเรื่องราวชีวประวัติของสุมาอี้ตลอดช่วงปลายยุคราชวงศ์ฮั่นตะวันออกและยุคสามก๊กของประเทศจีน
ภาคแรกเล่าเรื่องราวการรับราชการในช่วงต้นของสุมาอี้ภายใต้โจโฉ ขุนศึกผู้กุมอำนาจราชสำนักและควบคุมพระเจ้าเหี้ยนเต้จักรพรรดิหุ่นเชิดในช่วงปลายราชวงศ์ฮั่นตะวันออก สุมาอี้กลายมาเป็นที่ปรึกษาของโจผีบุตรชายของโจโฉ และช่วยเหลือโจผีในการเอาชนะโจสิดน้องชายในการช่วงชิงอำนาจเพื่อขึ้นเป็นทายาทของโจโฉผู้บิดา หลังโจโฉเสียชีวิต โจผีชิงบัลลังก์จากพระเจ้าเหี้ยนเต้ เป็นการสิ้นสุดของราชวงศ์ฮั่น และสถาปนาตนขึ้นเป็นจักรพรรดิแห่งรัฐวุยก๊กที่สถาปนาขึ้นใหม่ ภาคนี้จบในราวช่วงกลางจนถึงช่วงปลายรัชสมัยของจักรพรรดิโจผี
ภาคสองเล่าเรื่องราวการรับราชการของสุมาอี้ในวุยก๊กในยุคสามก๊ก ในรัชสมัยจักรพรรดิโจผี โจยอย และโจฮอง สุมาอี้นำทัพวุยก๊กทำศึกต้านรัฐอริคือจ๊กก๊กและง่อก๊ก และก้าวขึ้นเป็นหนึ่งในผู้ทรงอิทธิพลในวุยก๊ก ในที่สุดก็ได้เป็นผู้สำเร็จราชการของโจฮองจักรพรรดิแห่งวุยก๊กพระองค์ที่สาม ในช่วงบั้นปลายชีวิต สุมาอี้ประสบความสำเร็จในการก่อรัฐประหารยึดอำนาจโจซองผู้สำเร็จราชการร่วม และกลายมาเป็นผู้ปกครองวุยก๊กโดยพฤตินัย ราว 15 ปีหลังการเสียชีวิจของสุมาอี้ สุมาเอี๋ยนหลานชายก็ชิงบัลลังก์วุยก๊กและสถาปนาราชวงศ์จิ้นขึ้นแทนที่ในที่สุด
การสร้าง
ซีรีส์ใช้เวลาในการสร้างห้าปีและใช้ทุนสร้างรวม 400 ล้านหยวน ส่วนใหญ่เป็นการลงทุนเพื่อสร้างฉาก เครื่องแต่งกายมากกว่า 6,000 ชุดถูกทำขึ้นสำหรับการแสดง อู๋ซิ่วปัวผู้เป็นนักแสดงนำยังรับผิดชอบเป็นผู้อำนวยการผลิตของซีรีส์ การถ่ายทำใช้เวลา 333 วันตั้งแต่วันที่ 13 กุมภาพันธ์ พ.ศ. 2559 ถึง 10 มกราคม พ.ศ. 2560
คำวิจารณ์
ซีรีส์ได้รับการชื่นชมอย่างสูงในด้านเนื้อเรื่อง การถ่ายทำ และการแสดง ซีรีส์ภาคแรกมียอดเข้าชมหกพันล้านครั้งทางโยฺวคู่และได้คะแนน 8.2 คะแนนจาก 10 คะแนนทางโตฺ้วปั้น มีการดัดแปลงซีรีส์เป็นเกมมือถือ แต่ผู้ชมบางส่วนก็วิจารณ์เกี่ยวกับข้อมูลทางประวัติศาสตร์ในซีรีส์ที่ไม่ถูกต้อง และกล่าวว่ารายละเอียดที่เพิ่มเข้ามาและบทพูดที่ใช้ภาษาปัจจุบันทำลายอรรถรส
ปริมณฑล
คำสำคัญ "ปริมณฑล" /ปะ-ริ-มน-ทน/ หรือ "บริมณฑล" /บอ-ริ-มน-ทน/ สามารถหมายถึง
สหรัฐต์ หิรัญญ์ธนภูวดล
เรืออากาศโท สหรัฐต์ หิรัญญ์ธนภูวดล ชื่อจริงเดิม สิงหรัตน์ จันทร์ภักดี ชื่อเล่น สิงโต เกิดเมื่อวันที่ 3 มิถุนายน พ.ศ. 2535 เป็นนักร้องและนักแสดงชาวไทย
ประวัติ
สิงโต เกิดเมื่อวันที่ 3 มิถุนายน พ.ศ. 2535 ที่จังหวัดขอนแก่น ศึกษาระดับชั้นมัธยมศึกษาปีที่ 4 ที่ โรงเรียนกัลยาณวัตร ขอนแก่น จนถึงปี พ.ศ. 2552 ภายหลังจากจบการประกวด เดอะสตาร์ 5 สิงโตได้ย้ายเข้ามาศึกษาในระดับมัธยมศึกษาปีที่ 5 ที่ โรงเรียนสาธิตมหาวิทยาลัยศรีนครินทรวิโรฒ ประสานมิตร สายวิทย์-คณิต ด้วยเกรดเฉลี่ย 3.96 โดยสาเหตุที่ต้องย้ายโรงเรียน เนื่องจากสิงโตต้องการทำงานในวงการบันเทิงและเรียนหนังสือควบคู่กันไป ภายหลังเรียนจบมัธยมศึกษาตอนปลายสิงโตได้สอบติดคณะวิศวกรรมศาสตร์ มหาวิทยาลัยธรรมศาสตร์ และเข้าศึกษาอยู่ที่นั้นจนถึงชั้นปีที่ 2 จึงลาออก ไปศึกษาต่อและจบการศึกษาที่ สถาบันการบิน มหาวิทยาลัยรังสิต ปัจจุบัน รับราชการทหารอากาศ ที่ สถาบันเวชศาสตร์การบิน กองทัพอากาศ
ภาพยนตร์โฆษณา
- Fino Mountain / Fino Sea / Fino Amazing Fino - เบบี้มายด์ดับเบิ้ลมิลค์โปรตีนพลัส / ดับเบิ้ลมิลค์โปรตีนพลัส ค้นหาดาวโรงเรียน - มอหินขาว จังหวัดชัยภูมิ
ไรอัน ฟิลลิปปี
ไรอัน ฟิลลิปปี (Ryan Phillippe) เกิดเมื่อวันที่ 10 กันยายน ค.ศ. 1974 เป็นนักแสดงชาวอเมริกัน เริ่มแสดงละครเรื่อง One Life to Live จากนั้นโด่งดังในปลายทศวรรษ 1990 จากหนังวัยรุ่น อย่างเช่น I Know What You Did Last Summer, Cruel Intentions, และ 54
ฟิลลิปปี แสดงในภาพยนตร์ที่ได้รับรางวัลออสการ์เรื่อง Crash ในปี 2006 และปีถัดมากับภาพยนตร์สงครามดราม่าเรื่อง Flags of Our Fathers ในปี 2007 แสดงใน Breach ภาพยนตร์ที่สร้างจากเรื่องจริง
วีแดนซิงออนไลน์
We dancing online หรือ WEDO เป็นเกมออนไลน์ประเภทเกมดนตรี ผลิตโดยบริษัทไนน์ยู ประเทศไต้หวัน และออกจำหน่ายโดยบริษัท ทีโอที จำกัด (มหาชน) และเป็นเกมออนไลน์ที่ให้ดาวน์โหลดได้โดยไม่ต้องเสียเงิน และมีวิธีเล่นที่คล้ายกับเกม ออดิชั่น โอทูแจม ไทโกะ โน ทาสึจิน อย่างมาก เพียงแต่นำมารวมกันไว้ที่เดียวกันและมีความเป็นเอกลักษณ์ของเกมเอง
พอล แองคา
พอล อัลเบิร์ต แองคา (Paul Albert Anka), OC เกิดเมื่อวันที่ 30 กรกฎาคม ค.ศ. 1941 ในออตทาวา รัฐออนแทริโอ เป็นนักร้อง นักแต่งเพลง นักแสดงชาวแคนาดา ที่มีเชื้อสายเลบานอน เขาเป็นพลเมืองอเมริกันในปี 1990
แองคา โด่งดังในฐานะทีนไอดอลในช่วงปลายทศวรรษ 1950 และทศวรรษ 1960 เขามีเพลงดังอย่าง "Diana", "Lonely Boy", และ "Put Your Head on My Shoulder" เขายังเขียนเพลงดังที่เป็นที่รู้จักอย่างเพลงธีม The Tonight Show Starring Johnny Carson และเพลงดังของทอม โจนส์ ที่ชื่อ She's A Lady และแต่งเนื้อให้กับเพลงประจำตัวของแฟรงก์ ซินาตรา ที่ชื่อ "My Way"
อ้างอิง
1941
ถ้วยโอลิมปิก
ถ้วยโอลิมปิก (Olympic Cup; Coupe olympique) เป็นรางวัลที่คณะกรรมการโอลิมปิกสากลมอบให้ทุกปี
ก่อตั้งโดย ปีแยร์ เดอ กูแบร์แต็ง ในปี ค.ศ. 1906 และมอบให้กับสถาบันหรือสมาคมที่มีประวัติด้านคุณธรรมและความซื่อสัตย์ในการพัฒนาขบวนการโอลิมปิกอย่างจริงจัง
ผู้รับรางวัลนี้ได้แก่ สโมสรกีฬาสมัครเล่น โรงเรียน หนังสือพิมพ์ และหน่วยงานบริหารการกีฬาแห่งชาติ โดยจะมอบให้กับกลุ่มที่เกี่ยวข้องกับองค์กรการแข่งขันกีฬาโอลิมปิกเป็นหลัก
เหรียญปีแยร์ เดอ กูแบร์แต็ง
เหรียญปีแยร์ เดอ กูแบร์แต็ง (Pierre de Coubertin medal) เป็นเครื่องอิสริยาภรณ์พิเศษที่มอบให้โดยคณะกรรมการโอลิมปิกสากล ซึ่ง"เป็นการยกย่องสถาบันที่มีบทบาทในการสอนและการศึกษา และสำหรับผู้ที่มีส่วนร่วมในการวิจัยและการสร้างผลงานทางปัญญาด้วยจิตวิญญาณของปีแยร์ เดอ กูแบร์แต็ง เพื่อส่งเสริมการแข่งขันกีฬาโอลิมปิก" ได้รับการออกแบบโดย อังเดร ริการ์ด ซาลา โดยมีด้านหนึ่งเป็นรูปของกูแบร์แต็งและอีกหน้าแสดงคำขวัญและวงแหวนโอลิมปิก
เหรียญนี้ไม่ใช่รางวัลเดียวกับถ้วยรางวัลโลกปีแยร์ เดอ กูแบร์แต็ง ซึ่งเปิดตัวในปี พ.ศ. 2507 และได้รับรางวัลจากคณะกรรมการการเล่นที่ยุติธรรมระหว่างประเทศ แม้ว่าบางครั้งรางวัลทั้งสองสร้างความสับสนก็ตาม ตัวอย่างเช่น สื่อบางข่าวรายงานเมื่อวันที่ 22 สิงหาคม ค.ศ. 2016 ว่า นิกกี้ แฮมบลิน และ แอบบี ดากอสติโน ได้รับเหรียญรางวัลหลังจากอุบัติเหตุชนกันบนสนามแข่งระหว่างการแข่งขันวิ่ง 5,000 เมตร และได้ช่วยเหลือกันเพื่อแข่งขันต่อจนจบ คณะกรรมการโอลิมปิกนิวซีแลนด์กล่าวว่ายังไม่มีการมอบรางวัลดังกล่าว และเดอะการ์เดียนได้แก้ไขรายงานของพวกเขาในเวลาต่อมา โดยยืนยันว่า "รางวัลดังกล่าวเป็นรางวัลคณะกรรมการการเล่นที่ยุติธรรมระหว่างประเทศ แทนที่จะเป็นรางวัลปีแยร์ เดอ กูแบร์แต็ง"
เครื่องอิสริยาภรณ์โอลิมปิก
เครื่องอิสริยาภรณ์โอลิมปิก (Olympic Order) ซึ่งก่อตั้งขึ้นในปี ค.ศ. 1975 เป็นรางวัลสูงสุดของขบวนการโอลิมปิก เป็นรางวัลที่มอบให้กับผู้ที่มีผลงานโดดเด่นเป็นพิเศษในขบวนการโอลิมปิก เช่น ในฐานะผู้สร้างคุณประโยชน์ให้กับวงการกีฬาโลก ตามธรรมเนียมคณะกรรมการโอลิมปิกสากลจะมอบเครื่องราชอิสริยาภรณ์โอลิมปิกให้กับประธานผู้จัดงานระดับชาติในพิธีปิดการแข่งขันกีฬาโอลิมปิกแต่ละครั้ง
ประวัติ
เครื่องอิสริยาภรณ์โอลิมปิกก่อตั้งขึ้นในเดือนพฤษภาคม พ.ศ. 2518 โดยคณะกรรมการโอลิมปิกสากลในฐานะผู้สืบทอดประกาศนียบัตรคุณูปการโอลิมปิก เครื่องอิสริยาภรณ์โอลิมปิกดั้งเดิมมีสามระดับ (ทอง เงิน และทองแดง)
ในปี ค.ศ. 1984 ในการประชุมไอโอซีครั้งที่ 87 ที่เมืองซาราเยโว (ยูโกสลาเวีย) มีการตัดสินใจว่าในอนาคตจะไม่มีความแตกต่างระหว่างเครื่องอิสริยาภรณ์โอลิมปิกเงินและทองแดง เครื่องอิสริยาภรณ์โอลิมปิกทองำจะยังคงมอบให้กับประมุขแห่งรัฐและสำหรับเหตุการณ์พิเศษ
รัฐสภาเวลส์
สมัชชาแห่งชาติเวลส์ได้ถูกจัดตั้งขึ้นเป็นครั้งแรกตามพระราชบัญญัติรัฐบาลแห่งเวลส์ ค.ศ. 1998 อันเป็นผลมาจากการลงประชามติในปีค.ศ. 1997 โดยสมัชชานี้ไม่ได้มีอำนาจในการตรากฎหมายปฐมภูมิ โดยต่อมาได้รับอำนาจในการตรากฎหมายมากขึ้นตามพระราชบัญญัติรัฐบาลแห่งเวลส์ ค.ศ. 2006 และต่อมาได้มีอำนาจในการตรากฎหมายปฐมภูมิอันสืบเนื่องมาจากการลงประชามติเมื่อ 3 มีนาคม ค.ศ. 2011 โดยรัฐสภาสหราชอาณาจักร และรัฐมนตรีเวลส์นั้นไม่จำเป็นต้องเห็นชอบในการผ่านกฎหมายใดๆ ที่ตราโดยรัฐสภาเวลส์เพื่อใช้ในเขตทั้ง 20 เขตของเวลส์ โดยต่อมารัฐสภาเวลส์ได้รับอำนาจมากขึ้นจากพระราชบัญญัติเวลส์ ค.ศ. 2014 และ ค.ศ. 2017 โดยในฉบับหลังนั้นทำให้รัฐสภาเวลส์มีอำนาจในการตรากฎหมายเหมือนกับรัฐสภาสกอตแลนด์
ต่อมาในปีค.ศ. 2020 สมัชชาแห่งชาติเวลส์ได้เปลี่ยนชื่อเป็นรัฐสภาเวลส์ ตามพระราชบัญญัติรัฐสภาเวลส์และการเลือกตั้งของเวลส์ ค.ศ. 2020 โดยมีอำนาจเต็มในการตรากฎหมายเกี่ยวกับการสาธารณสุข การศึกษา การพัฒนาทางเศรษฐกิจ การคมนาคม สิ่งแวดล้อม การเกษตร การปกครองท้องถิ่น และภาษีอากรบางกรณี
รายชื่อผู้เก็บรักษาธงโอลิมปิก
กีฬาโอลิมปิกเป็นการแข่งขันกีฬาหลายประเภทระดับนานาชาติที่มีทั้งกีฬาฤดูร้อนและฤดูหนาว ซึ่งจัดขึ้นทุก ๆ สองปีโดยมีการแข่งขันกีฬาโอลิมปิกฤดูร้อนและฤดูหนาวสลับกัน ในระหว่างพิธีปิดการแข่งขันกีฬาโอลิมปิก ประธานคณะกรรมการโอลิมปิกสากล (IOC) ได้รับธงจากนายกเทศมนตรีคนปัจจุบันของเมืองเจ้าภาพปัจจุบันส่งมอบให้แก้นายกเทศมนตรีคนปัจจุบันของเมืองเจ้าภาพครั้งต่อไป กฎบัตรโอลิมปิกฉบับปัจจุบันกำหนดให้นายกเทศมนตรีของเมืองเจ้าภาพครั้งต่อไปเป็นบุคคลที่เก็บธงนี้ไว้ แม้ว่าจะไม่เป็นเช่นนั้นเสมอไป บทความนี้กล่าวถึงผู้มีหน้าที่ในพิธีส่งมอบธงโอลิมปิกจากที่หนึ่งไปยังอีกที่หนึ่งเพื่อให้พวกเขาเก็บไว้จนถึงพิธีปิดของโอลิมปิกแต่ละครั้ง
มาสค์ไรเดอร์ดับเบิล RETURNS
มาสค์ไรเดอร์ดับเบิล RETURNS เป็นภาพยนตร์วีซินีม่า ที่มาจากละครโทคุซัทสึ มาสค์ไรเดอร์ดับเบิล
ภาพรวม
มาสค์ไรเดอร์ดับเบิล RETURNS เป็นผลงานออริจินอลวิดีโอชุดแรกของซีรีส์มาสค์ไรเดอร์ยุคเฮย์เซย์ถูกทำมาทั้งหมด 2 ตอนด้วยกันคือ มาสค์ไรเดอร์แอ็คเซล วางจำหน่ายเมื่อวันที่ 21 เมษายน ค.ศ. 2011 และ มาสค์ไรเดอร์เอเทอร์นัล  วางจำหน่ายเมื่อวันที่ 21 กรกฎาคม ค.ศ. 2011 โดยออริจินอลวิดีโอชุดนี้ถูกประกาศในช่วงทีวีซีรีส์ที่ออกอากาศในตอนสุดท้าย จนกลายเป็นธรรมเนียมของซีรีส์มาสค์ไรเดอร์ผลงานชุดหลัง นอกจากนี้ยังเป็นภาคแยกที่มีตัวละครเสริมจากทีวีซีรีส์และภาพยนตร์มาเป็นตัวละครหลักในเรื่อง แล้วยังเป็นผลงานแรกของซีรีส์ที่มีตัวละครศัตรูเป็นตัวละครหลักอีกด้วย
ตัวละคร
ในส่วนตัวละครหลักดูเพิ่มเติมที่ รายชื่อตัวละครในมาสค์ไรเดอร์ดับเบิล
มาสค์ไรเดอร์แอ็คเซลบูสเตอร์
ร่างที่ใช้ไกอาเมมโมรี่เคียวคะอแดปเตอร์ใส่ลงในแอ็คเซลเมมโมรี่ เป็นร่างเพิ่มพลังของแอ็คเซล สีของชุดเป็นสีเหลือง โล่ของหน้ากากถูกปิดด้วยชัตเตอร์สีเหล็กสีดำ และถูกแทนที่สูญเสียล้อสำหรับไบค์ฟอร์ม มีความสมดุลทั้งด้านพลังและความเร็ว สามารถต่อสู้บนอากาศด้วยบูสเตอร์ที่ติดตั้งอยู่ด้านหลังและช่วงขาทั้ง 2 ข้าง เมื่อทำการบินจะมีไอพ่นสีเหลืองปรากฏออกมาทุกครั้ง โดยวิธีใช้งานนั้นนำแอ็คเซลเมมโมรี่มาติดตั้งลงในไกอาเมมโมรี่เคียวคะอแดปเตอร์
มาสค์ไรเดอร์เอเทอร์นัลเรดแฟลร์
ร่างแปลงมาสค์ไรเดอร์ของ คาซุ จุน ที่แปลงร่างด้วย ลอสต์ไดรเวอร์ และ T1 เอเทอร์นัลเมมโมรี่ ในการแปลงร่าง เป็นร่างดั้งเดิมของเอเทอร์นัล มีลักษณะแตกต่างกับบลูแฟลร์ของ ไดโด คัตสึมิ คือ รอยเปลวไฟบนแขนและข้อเท้าเป็นสีแดง รวมถึงไม่มีคอมแบทเบลท์และเอเทอร์นัลโรป
เป็นร่างที่ไม่สมบูรณ์เนื่องจากการใช้งานแม็กซิมั่มไดรฟ์ส่งผลระงับพลังของไกอาเมมโมรี่ได้ครั้งล่ะ 1 ชิ้นและมีผลแค่ชั่วคราวเท่านั้น
เบสส์ ทรูแมน
เอลิซาเบธ เวอร์จิเนีย วอลเลซ ทรูแมน หรือ เบสส์ ทรูแมน (13 กุมภาพันธ์ พ.ศ. 2428 - 18 ตุลาคม พ.ศ. 2525) เป็นภรรยาของแฮร์รี เอส. ทรูแมน และเป็นสุภาพสตรีหมายเลขหนึ่งแห่งสหรัฐอเมริกาที่มีอายุมากที่สุดถึง 97 ปี
อาชิกางะ โยชิฮารุ
อาชิกางะ โยชิฮารุ (足利 義晴; 2 เมษายน 1511 - 20 พฤษภาคม 1550) เป็นโชกุนคนที่ 12 ของรัฐบาลโชกุนอาชิกางะระหว่างปี ค.ศ. 1521 ถึงปี ค.ศ. 1546 ในช่วงปลายยุคมูโรมาจิ เขาเป็นบุตรชายของโชกุนคนที่ 11 คือ อาชิกางะ โยชิซูมิ ชื่อในวัยเด็กของเขาคือ คาเมโอมารุ (亀王丸) ในวันที่ 1 พฤษภาคม ค.ศ. 1521 หลังจากที่โชกุนอาชิกางะ โยชิตาเนะซึ่งเป็นบิดาบุญธรรมของเขาและเป็นโชกุนคนที่ 10 แต่ได้กลับมาดำรงตำแหน่งโชกุนอีกครั้งหนึ่งกับโฮโซกาวะ ทากากูนิ (細川高国) ได้ต่อสู้กันเพื่อแย่งชิงอำนาจเหนือรัฐบาลซึ่งโยชิตาเนะเป็นฝ่ายพ่ายแพ้ในสงครามและถูกเนรเทศไปยังเกาะอาวาจิ มินาโมโตะ โนะ โยชิฮารุได้รับการแต่งตั้งให้เป็นโชกุนขณะที่เขาเข้าสู่เกียวโต
เขาไม่มีอำนาจทางการเมืองและถูกบังคับให้ออกจากตำแหน่งในปี ค.ศ. 1546 เนื่องจากการต่อสู้ทางการเมืองระหว่างมิโยชิ นางาโยชิ และโฮโซกาวะ ฮารุโมโตะ ทำให้บุตรชายของเขาคืออาชิกางะ โยชิเตรุได้เป็นโชกุนคนที่ 13 เขาถึงแก่กรรมเมื่อวันที่ 20 พฤษภาคม ค.ศ. 1550 ต่อมาในปี ค.ศ. 1568 จากการสนับสนุนของโอดะ โนบูนางะ ทำให้บุตรชายอีกคนของเขาคืออาชิกางะ โยชิอากิ กลายเป็นโชกุนคนที่ 15 และคนสุดท้ายของรัฐบาลโชกุนอาชิกางะ
จากมุมมองของตะวันตกโยชิฮารุมีความสำคัญในขณะที่เขาเป็นโชกุนเมื่อมีการติดต่อกันเป็นครั้งแรกของญี่ปุ่นกับชาติในยุโรปโดยเกิดขึ้นในปี ค.ศ. 1543 เมื่อเรือโปรตุเกสลำหนึ่งซึ่งกำลังเดินทางไปจีนถูกคลื่นพัดพาไปที่ญี่ปุ่น ในปี ค.ศ. 1526 โยชิฮารุเชิญนักธนูจากจังหวัดใกล้เคียงมาที่เมืองหลวงเพื่อแข่งขันยิงธนู
เหตุการณ์ในสมัยของโยชิฮารุ
เหตุการณ์สำคัญในช่วงที่โยชิฮารุเป็นโชกุน
บาสเกตบอลหญิงชิงแชมป์โลก 2022
การแข่งขันบาสเกตบอลหญิงชิงแชมป์โลก 2022 (FIBA Women's Basketball World Cup 2022) เป็นการแข่งขันกีฬาระดับนานาชาติของสหพันธ์บาสเกตบอลนานาชาติ ครั้งที่ 19 สำหรับทีมบาสเกตบอลหญิงทีมชาติ จัดขึ้นที่เมืองซิดนีย์ ประเทศออสเตรเลีย ระหว่างวันที่ 22 กันยายน ถึง 1 ตุลาคม พ.ศ. 2565
การแข่งขันครั้งนี้มีสถิติจำนวนผู้เข้าชมสูงสุดในประวัติศาสตร์ โดยมีผู้เข้าร่วมการแข่งขันทั้งหมด 145,519 คน
ประเทศจีนในพาราลิมปิกฤดูร้อน 2024
ประเทศจีน จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567 นักกีฬาชาวจีนได้เข้าร่วมในพาราลิมปิกฤดูร้อนทุกครั้งตั้งแต่ ค.ศ. 2527 แม้ว่าพวกเขาจะเปิดตัวอย่างเป็นทางการในพาราลิมปิกฤดูร้อน ค.ศ. 2511 ก็ตาม
นกกระสาคอขาวปากแดง
นกกระสาคอขาวปากแดง (อังกฤษ:Storm's Stork; ชื่อวิทยาศาสตร์:Ciconia stormi) เป็นนกกระสาชนิดที่พบเฉพาะทางภาคใต้ของประเทศไทย และจัดเป็นสัตว์ใกล้สูญพันธุ์ พบที่อุทยานแห่งชาติเขาสก
สาระแน ห้าวเป้ง!!
สาระแน ห้าวเป้ง!! เป็นภาพยนตร์เรื่องแรกของ ลักษ์ฟิล์ม และร่วมมือกับ สหมงคลฟิล์ม อินเตอร์เนชั่นแนล โดยเป็นการนำรายการ สาระแน มาทำรูปแบบในโรงภาพยนตร์ หลังจากออกอากาศโทรทัศน์ยาวนานถึง 11 ปี ภาพยนตร์ทำรายได้ 91.94 ล้านบาท
เรื่องย่อ
จากใบสมัครกว่า 500 ใบ ถูกคัดเหลือเพียง 100 กว่าคน ในท้ายที่สุดกลายมาเป็น "สตาร์บัคส์" และ "หลังเลนส์" 2 บัณฑิตจบใหม่จากศิลปากร ว่าที่พนักงานตำแหน่งครีเอทีฟประจำทีมงานสาระแน กับงานแรกในชีวิตโดยได้รับมอบหมายให้ทำ 4 ภารกิจสำคัญนั่นคือการแคนดิต 4 ซูเปอร์สตาร์ชื่อดังของเมืองไทยและเอเชีย นั่นคือ ถ้า หม่ำ จ๊กมก นักแสดงตลกเจ้าของฉายาผู้กำกับ 300 ล้านตกอยู่ในสถานการณ์ที่ต้องแสดงบทผาดโผนแอ็คชั่นเสี่ยงตายที่ตัวเองปฏิเสธโดยการใช้ตัวแสดงแทนมาทั้งชีวิต, ไม่เคยมีใครลูบคม แอ๊ด คาราบาว ต้นตำรับศิลปินเพลงเพื่อชีวิตอันดับ 1 ของเมืองไทยผู้เป็นตำนานได้ บริษัทจึงมอบหมายให้สตาร์บัคส์และหลังเลนส์ทำยังไงก็ได้ให้ได้หนวดของพี่แอ๊ดมา, 2 สิ่งที่ โก๊ะตี๋ อารามบอย ตลกอารมณ์ดีขวัญใจมหาชนที่มีหนัง, ละคร, งานพิธีกร, โชว์ตัวมากที่สุดจะต้องเผชิญถึงขนาดต้องปาดน้ำตาด้วยความกลัวสุดขีด, BABY V.O.X Re.V ซูเปอร์สตาร์สุดฮอตจากประเทศเกาหลีที่ครองใจหนุ่มสาวทั่วเอเชีย ต้นแบบเกิร์ลกรุ๊ปสุดเซ็กซี่ แต่รักษาภาพลักษณ์ได้ดีไม่มีภาพหลุด แต่กลับถูกถ่ายคลิปลับในห้องนอน ซึ่งทั้งหมดต้องเกิดขึ้นโดยที่ห้ามให้ศิลปินทั้งหมดจะรู้ตัว ตลอดระยะเวลา 120 วันในการทำงาน นับตั้งแต่ลุกขึ้นจากเตียงไปจนถึงเข้านอนในแต่ละคืนตลอด 24 ชั่วโมง ได้ถูกกล้องจำนวนนับสิบนับร้อยตัวบันทึกชีวิตของทั้งคู่ไปพร้อม ๆ กับเหล่าซูเปอร์สตาร์ทั้ง 4 ที่ตกเป็นเหยื่อของ "ทีมงานสาระแน" ที่รวมหัวกันทั้งบริษัทและกลายเป็นส่วนหนึ่งของภาพยนตร์เรียลลิตี้คอมิดี้อารมณ์ดี "สาระแนห้าวเป้ง" เป็นที่เรียบร้อย
กรณีเกี่ยวข้องกับหม่ำ จ๊กมก
ในขณะที่สาระแนห้าวเป้งยังไม่ได้ออกฉายได้มีข่าวขึ้นในวันที่ 17 มีนาคม พ.ศ. 2552 โดยข่าวกล่าวว่าหม่ำ จ๊กมกโดนสาระแนแกล้งโดยหลอกว่าเป็นพรีเซนเตอร์เมาไม่ขับโดยตนนั่งกินสุราอยู่จะขับมอเตอร์ไซค์กลับก็กลัวไม่ปลอดภัย จึงตัดสินใจขึ้นรถแท็กซี่ แต่พอขึ้นรถถึงได้รู้ว่าโดนหลอก เพราะคนขับแท็กซี่ขับรถแบบหวาดเสียวตลอดทาง ทั้งแกล้งชนบ้านคน จะชนท้ายรถคันอื่น ที่มีถังแก๊ส 10 ถังบรรทุกอยู่ และมีเสียงระเบิดตูมตามดังสนั่นหวั่นไหวอย่างรุนแรงจนทำให้เกิดโมโหและฟ้องร้องความรับผิดชอบที่เกิดขึ้น
ในวันที่ 19 มีนาคม พิธีกรรายการสาระแนเปิ้ล นาคร ศิลาชัยได้กล่าวถึงกรณีการแกล้งหม่ำ จ๊กมก นั้นเนื่องจากตนสนิทกับหม่ำอย่างมากสนิทถึงขั้นไปกินข้าวด้วยกัน ขนาดกินข้าวกันอยู่ จะเอาเท้ามาปาดปากผมได้เลยซึ่งในขณะนั้นเองได้ถูกวิพากย์วิจารณ์ในแง่ลบโดยกล่าวว่าเป็นการโปรโมตหนังของตนโดยเจ้าตัวกล่าวไว้ว่า การโปรโมตต้องทำก่อนภาพยนตร์เข้าฉาย 1-2 อาทิตย์ แต่ภาพยนตร์เรื่องนี้มีกำหนดเข้าปลายเดือนเมษายน เหลือเวลาอีกเดือนครึ่ง จึงไม่ใช่การโปรโมตอย่างแน่นอน ทั้งนี้ ในการประชุมทีมงานครั้งล่าสุด ได้มีคนเสนอให้นำเรื่องนี้มาโปรโมตภาพยนตร์ แต่วิลลี่ แมคอินทอช หนึ่งในพิธีกรรายการสาระแนบอกไม่เอา จะทำให้ภาพยนตร์มีด้านลบ
ในวันที่ 25 มีนาคม หม่ำ จ๊กมก คู่กรณีได้รับทราบข่าวแล้วซึ่งในขณะนั้นหม่ำให้ยกโทษให้กับพิธีกรสาระแนทั้ง 3 คนซึ่งได้แก่ วิลลี่ เปิ้ลและหอยซึ่งทำให้หม่ำยอมยกโทษให้และติดต่อให้กับบริษัทของพิธีกรทั้ง 3 และในเวลาเดียวกันพิธีกรทั้ง 3 ก็ได้มาถึงเวิร์คพอยท์สตูดิโอและขอขมาและขอโทษกับหม่ำที่ได้แกล้งไป ซึ่งหม่ำก็ยอมให้อภัยแต่ในส่วนฉากที่แกล้งหม่ำนั้นยังคงอยู่ ซึ่งในขณะนั้นเองชาวเน็ตบางคนได้วิพากย์วิจารณ์เกี่ยวกับกรณีนี้ว่าเป็นการโปรโมตของหนังตนและวาไรตี้ทอล์คโชว์ของหม่ำในชื่อว่า หม่ำ ออนสเตจ และถูกกล่าวว่าเป็นการหลอกหลวงคนดูซึ่งชาวเน็ตในเว็บบางแห่งได้วิจารณ์ในแง่ลบพอสมควร
4 สาว 4 รุ่น วุ่นรักภัตตาคาร
4 สาว 4 รุ่น วุ่นรักภัตตาคาร เป็นละครโทรทัศน์จากทีวีบีที่เล่าผ่านเรื่องราวของภัตตาคารแห่งหนึ่งชื่อ หอเฟิ่งหวง ที่บริหารโดย ผู้หญิง 4 คน 4 รุ่น
ประเทศอิสราเอลในพาราลิมปิกฤดูร้อน 2024
ประเทศอิสราเอล จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567
เจ้าหญิงวิกตอเรีย โรมานอฟนา
เจ้าหญิงวิกตอเรีย โรมานอฟนา (Her Serene Highness Princess Victoria Romanovna) (พระนามเดิม:รีเบ็คกา เวอร์จิเนีย เบ็ตตารินี) ประสูติเมื่อวันที่ 18 พฤษภาคม 2525 ณ โรม ประเทศอิตาลี เป็นบุตรีของ โรแบร์โต อะเมดิโอ เบ็ตตารินี และ คาร์ลา เวอร์จิเนีย คาบราโต พระบิดาของพระองค์เป็นนักการทูตชาวอิตาลีซึ่งทำหน้าที่เป็นเอกอัครราชทูตประจำลักเซมเบิร์ก และ เบลเยียม ขณะที่พระมารดาเป็นผู้ก่อตั้งมูลนิธิการกุศลมากมาย เมื่อทรงพระเยาว์ทรงใช้เวลาปีแรกในวัยเด็กของพระองค์ใน ปารีส และ เวนิส ก่อนจะย้ายไป แบกแดดในปี 2531 และได้กลับมาเยือน กรุงโรม ในเดือนสิงหาคม พ.ศ. 2534 เมื่อกองทัพอิรัก บุก คูเวต พระบิดาของพระองค์ซึ่งดำรงตำแหน่งอุปทูต อิตาลี ยังคงอยู่ในกรุงแบกแดด จนถึงเดือนมกราคม 2535 เพื่อช่วยอพยพชาวอิตาลีและปิดสถานทูตอิตาลี ตั้งแต่ปี 2534 ถึง 2536 พระองค์ทรงเข้าเรียนที่โรงเรียนในกรุงโรม ในเดือนมิถุนายน พ.ศ. 2536 พระบิดาได้รับแต่งตั้งให้เป็นกงสุลใหญ่อิตาลีใน เวเนซุเอลา ครอบครัวของพระองค์จึงย้ายไป การากัส จากนั้นในปี พ.ศ. 2539 ครอบครัวย้ายไปบรัสเซลส์ และทรงจบการศึกษาในปี 2543
ในปี 2547 เจ้าหญิงวิกตอเรียสำเร็จการศึกษาจาก Libera Università Internazionale degli Studi Sociali Guido Carli ในกรุงโรม สาขาปริญญารัฐศาสตร์ ทรงได้รับปริญญาโทด้านกฎหมายยุโรปและกฎหมายระหว่างประเทศโดยมุ่งเน้นที่ความขัดแย้งทางอาวุธและข้อพิพาททางการค้า ต่อมาทรงได้รับปริญญาโทที่สองในด้านพิธีการและพิธีการระหว่างประเทศ ขณะประทับอยู่ในกรุงโรม เจ้าหญิงวิกตอเรียทรงเข้าอาสากับคณะทหารสูงสุดแห่ง มอลตา เพื่อแจกจ่ายอาหารให้คนยากจนและกลายเป็นสมาชิกของสมาคมประวัติศาสตร์อิตาลี
ในเดือนมีนาคม พ.ศ. 2548 เจ้าหญิงวิกตอเรียเริ่มทำงานที่ Finmeccanica ซึ่งเป็นผู้รับเหมาด้านการป้องกันประเทศอิตาลี โดยทรงงานด้านการจัดการเหตุการณ์สำหรับ Farnborough Airshow ในเดือนธันวาคม พ.ศ. 2548 ทรงย้ายไปที่แผนกความสัมพันธ์เชิงสถาบันของบริษัท ซึ่งเธอได้วิเคราะห์ข้อพิพาททางการค้าในภาคการบินที่เสนอต่อองค์การการค้าโลก ในปี 2553 ทรงย้ายไปทรงงานที่สำนักงานของบริษัทในกรุงบรัสเซลส์ และกลายเป็นผู้ทำการแนะนำชักชวนสมาชิกรัฐสภาที่ได้รับการรับรองในสหภาพยุโรป โดยทรงงานป็นนักวิเคราะห์ผลกระทบด้านการเจรจาสำหรับหุ้นส่วนการค้าและการลงทุนข้ามมหาสมุทรแอตแลนติกและเขตการค้าเสรีมหาสมุทรแอตแลนติก
ในปี 2563 เจ้าหญิงวิกตอเรียได้รับพระราชทานเครื่องราชอิสริยาภรณ์ของนักบุญอนาสตาเซียผู้พลีชีพอันศักดิ์สิทธิ์ Alleviatrix of Captives โดย แกรนด์ดัชเชสมาเรีย วลาดีมีรอฟนาแห่งรัสเซีย สำหรับความพยายามด้านมนุษยธรรมและงานการกุศลของพระองค์ นอกจากนี้ ทรงได้รับพระราชทานเครื่องอิสริยาภรณ์ทหารอันศักดิ์สิทธิ์แห่งคอนสแตนตินแห่งเซนต์จอร์จโดย เจ้าชายคาร์โล ดยุกแห่งกัสโตร
เสกสมรส
ในปี 2560 เจ้าหญิงวิกตอเรียเริ่มมีความสัมพันธ์กับ แกรนด์ดยุกจอร์จ มิไคโลวิชแห่งรัสเซีย พระโอรสเพียงพระองค์เดียวใน แกรนด์ดัชเชสมาเรีย วลาดีมีรอฟนาแห่งรัสเซีย ซึ่งเป็นเพื่อนสมัยเด็กของเจ้าหญิง เมื่อวันที่ 14 กันยายน 2563 ตามประเพณีของพระราชวงศ์โรมานอฟ แกรนด์ดยุกจอร์จได้ขอประทานพระอนุญาตจากพระมารดาเพื่อเสกสมรสกับวิกตอเรีย ซึ่งพระมารดาได้ประทานพระอนุญาตเมื่อวันที่ 27 กันยายน 2563 พิธีหมั้นจัดขึ้นเมื่อวันที่ 24 มกราคม พ.ศ. 2564 ที่วิหาร Holy Trinity ในอาราม Ipatievsky ทั้งคู่แต่งงานกันในพิธีธรรมดาใน กรุงมอสโก เมื่อวันที่ 24 กันยายน พ.ศ. 2564 หลังจากได้รับพรจากพระสังฆราชคิริลล์แห่งมอสโก และทรงมีพระอิสริยยศเป็น เจ้าหญิงแห่งรัสเซีย ทันที จาก แกรนด์ดัชเชสมาเรีย วลาดีมีรอฟนาแห่งรัสเซีย พร้อมฐานันดร เซอรีนไฮเนส
ปัจจุบัน แกรนด์ดยุกจอร์จ และ เจ้าหญิงวิกตอเรีย มีพระโอรสร่วมกัน 1 พระองค์ คือ เจ้าชายอเล็กซานเดอร์ จอร์จเจวิช โรมานอฟ ซึ่งประสูติเมื่อวันที่ 21 ตุลาคม 2565 ที่ผ่านมา
ประเทศอินเดียในพาราลิมปิกฤดูร้อน 2024
ประเทศอินเดีย จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567 นักกีฬาชาวอินเดียได้เข้าร่วมการแข่งขันพาราลิมปิกฤดูร้อนทุกครั้งตั้งแต่ปี พ.ศ. 2527 แม้ว่าพวกเขาจะเปิดตัวอย่างเป็นทางการในพาราลิมปิกฤดูร้อนปี ค.ศ. 2511 ก็ตาม
ยิงปืน
ผลการแข่งขัน ดังนี้:
หุบเขากาฐมาณฑุ
หุบเขากาฐมาณฑุ (काठमाडौं उपत्यका) คือแหล่งมรดกโลกของประเทศเนปาล โดยมรดกทางวัฒนธรรมของหุบเขากาฐมาณฑุแบ่งออกเป็นอนุสรณ์สถานและอาคารต่าง ๆ รวม 7 กลุ่มซึ่งแสดงให้เห็นถึงความสำเร็จอย่างสูงทางประวัติศาสตร์และศิลปะที่ทำให้หุบเขากาฐมาณฑุมีชื่อเสียงในโลก
แหล่งมรดกโลกทั้ง 7 แห่งของหุบเขากาฐมาณฑุ ได้แก่ จัตุรัสทรวารแห่งพระราชวังหนุมานโฒกา (กาฐมาณฑุ), จัตุรัสทรวารแห่งปาฏัน, จัตุรัสทรวารแห่งภักตปุระ, เจดีย์พุทธสวยัมภู, เจดีย์โพธินาถ, วัดฮินดูปศุปติ และวัดฮินดูจางคุนารายณ์
แหล่งมรดกโลก
หุบเขากาฐมาณฑุได้รับการขึ้นทะเบียนให้เป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 3 เมื่อปี พ.ศ. 2522 ที่ประเทศอียิปต์ ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
รายชื่อมาสค์ไรเดอร์ที่ปรากฏตัวในมาสค์ไรเดอร์ดับเบิล
รายชื่อมาสค์ไรเดอร์ในมาสค์ไรเดอร์ดับเบิล เป็นการรวบรวมรายชื่อของมาสค์ไรเดอร์ที่ปรากฏตัวในมาสค์ไรเดอร์ดับเบิล ในส่วนของมาสค์ไรเดอร์ที่ปรากฏตัวในภาพยนตร์ดูเพิ่มเติมที่ผลงานเรื่องนั้น
ข้อมูลภาพรวม
มาสค์ไรเดอร์ ในซีรี่ส์นี้หมายถึง ผู้ที่แปลงร่างด้วยพลังของไกอาเมมโมรี่ ชนิดพิเศษ และ เข็มขัดที่เรียกว่าไดรเวอร์ ในการแปลงร่างนั้นจะเริ่มด้วยการกดปุ่มเมมโมรี่ ให้มีเสียงประกาศดังขึ้น ติดตั้งกับไดรเวอร์ และโยกลงเพื่อเริ่มระบบแปลงร่าง โดยมากจะใช้เมมโมรี่เพียงชิ้นเดียว ในการแปลงร่าง หรือเปลี่ยนฟอร์ม ยกเว้นกรณี ดับเบิล ซึ่งแปลงร่างโดยใช้เมมโมรี่พร้อมกัน 2 ชิ้น และใช้ผู้แปลงร่าง 2 คนพร้อมกัน ทั้งดับเบิ้ลและแอ็คเซล ต่างใช้พลังจากไกอาเมมโมรี่หลายชิ้นด้วยกัน โดยพวกเขาจะประยุกต์ใช้พวกมันตามสถานการณ์ต่อสู้ ที่แตกต่างกันไป
ในการใช้ท่าไม้ตายนั้น เรียกว่า แม็กซิมั่มไดรฟ์ ซึ่งเป็นการเร่งพลังสูงสุดของเมมโมรี่นั้น ๆ เมื่อทำการติดตั้ง แม็กซิมั่มสล็อต จะมีเสียงประกาศว่า ...(ชื่อเมมโมรี่ที่ถูกใช้งาน) แม็กซิมั่มไดร์ฟ มีเพียง ดับเบิล ไซโคลนโจ๊กเกอร์ เอ็กซ์ตรีม และ อีเทอร์นอล ที่ใช้ แม็กซิมั่มไดรฟ์ จากเมมโมรี่หลายชิ้นพร้อมกันได้
ที่มาของชื่อ
ด้านชื่อเบื้องต้นทั้งโชทาโร่และฟิลิป เรียกตัวเองว่า ดับเบิล (W) แต่ด้วยมีข่าวลือของชาวเมืองฟูโตะ ที่ได้เข้ามาปกป้องเมืองฟูโตะ ทำให้ถูกเรียกว่าเป็น มาสค์ไรเดอร์ และเป็นผู้ที่ปกป้องเมืองแห่งนี้ขึ้นมา ในอย่างไรก็ตามทั้ง 2 ได้ฟังรายการวิทยุ ฮีลลิ่ง ปรินเซส โดย โซโนะซากิ วาคานะ ที่ได้พูดถึงเกี่ยวกับตำนานเรื่องราวที่เกิดขึ้น จึงเริ่มเรียกว่า ดับเบิล และใช้ชื่อว่า มาสค์ไรเดอร์ดับเบิล จนถึงทุกวันนี้
มาสค์ไรเดอร์ดับเบิล
ร่างแปลงของ ฮิดาริ โชทาโร่ และ ฟิลิป ที่เกิดจากการใช้ ดับเบิลไดรเวอร์ และ ไกอาเมมโมรี่ ผสานร่างกายและจิตวัญญาณร่วมกัน 2 คน ในการแปลงร่าง โดยในการแปลงร่างของดับเบิล มีลักษณะเด่นคือ เมื่อโชทาโร่ และ ฟิลิป ทำการแปลงร่างพร้อมกัน หนึ่งในสองคนจะทำการถอดจิตเพื่อไปรวมกับอีกคน พร้อมเมมโมรี่ของตน ซึ่งโชทาโร่ เป็นผู้ใช้ครึ่งซีกซ้ายของร่างกาย หรือ บอดี้ไซด์ โดยมีความสามารถทางกายภาพ และใช้งานอาวุธจากพลังของ บอดี้เมมโมรี่ และมีศูนย์รวมพลังอยู่ที่แถบตรงกลางร่างกาย เรียกว่า เซนทรัลพาร์ทิชัน ส่วนฟิลิป เป็นผู้ใช้ครึ่งซีกซีกขวา หรือ โซลไซด์ โดยมีพลังและความสามารถพิเศษจากพลังของ โซลเมมโมรี่ ซึ่งปกติจะทำหน้าที่วิเคราะห์กลยุทธ์การต่อสู้ หากได้ต่อสู้กับดับเบิล ก็เหมือนต่อสู้กับคนทั้ง 2 คนพร้อมกัน
มีวลีประจำตัว คือ เอาล่ะ จงนับความผิดของตัวเองซะ พร้อมชี้นิ้วไปข้างหน้าเป็นเอกลักษณ์เฉพาะตัวซึ่งไว้พูดกับโดพันท์ที่สู้ด้วย
ฮาล์ฟเชนจ์
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! ไซโคลนโจ๊กเกอร์ ! ฮีทโจ๊กเกอร์ ! ลูน่าโจ๊กเกอร์ ! ไซโคลนเมทัล ! ฮีทเมทัล ! ลูน่าเมทัล ! ไซโคลนทริกเกอร์ ! ฮีททริกเกอร์ ! ลูน่าทริกเกอร์
ไซโคลนโจ๊กเกอร์เอ็กซ์ตรีม
ร่างที่ใช้ เอ็กซ์ตรีมเมมโมรี่ ในการแปลงร่าง เป็นร่างขั้นสุดยอดของดับเบิล โดยทั้งโชทาโร่และฟิลิปได้หลอมรวมกันทั้งกายและจิตวิญญาณ ที่ผสานกันอย่างสมบูรณ์โดยแท้จริงขึ้นมา ในส่วนกึ่งกลางสีขาวประกายมุข ที่ปรากฏบนร่างเรียกว่า คริสตัลเซิร์ฟเวอร์ ใช้เป็นแหล่งเก็บข้อมูลซึ่งเปรียบเสมือนคลังข้อมูลปัญญาของฟิลิปและเป็นที่เก็บอาวุธปริซึมบิ๊กเกอร์ สามารถวิเคราะห์ข้อมูลของโดพันท์และคำนวณผลในการจัดการโดพันท์ได้อย่างแม่นยำ มีชื่อย่อคือ CJX
ยานพาหนะ
! ชื่อ !! ความยาว !! ความกว้าง !! ส่วนสูง !! จำนวนที่นั่งสูงสุด !! น้ำหนัก !! ความเร็วสูงสุด !! ค่าตัวเลขอื่นๆ !! แรงกำลังสูงสุด !! ความจุการขึ้นเครื่อง ! รีโวลแครี่ 97 กม. / ชม. (พื้นไม่เรียบ) จำนวนยานพาหนะที่บรรทุก: 1 ยูนิต + ยูนิต 3 (แปลงค่าแรงม้า: ประมาณ 5075 แรงม้า) ! ฮาร์ดบอยล์เดอร์ (แปลงค่าแรงม้า: ประมาณ 350 แรงม้า) ! ฮาร์ดบอยล์เดอร์ สแตนดาร์ดโหมด (แปลงค่าแรงม้า: ประมาณ 600 แรงม้า) ! ฮาร์ดเทอร์บิวเลอร์ ! ฮาร์ดสแปลชเชอร์ ใต้น้ำ 64 นอต (ประมาณ 120 กม. / ชม.)
มาสค์ไรเดอร์แอ็คเซล
ร่างแปลงของ เทรุอิ ริว ที่ใช้เข็มขัด แอ็คเซลไดรเวอร์ และ แอ็คเซลเมมโมรี่ ในการแปลงร่าง มีลักษณะเป็นชุดเกราะสีแดง มีจุดเด่นเรื่องพละกำลังและการโจมตีอันรุนแรง แต่มีจุดอ่อนคือ ความเร็วในการเคลื่อนที่ต่ำ
แอ็คเซลไทรอัล
ร่างต่อสู้ขั้นที่ 2 ที่แอคเซลใช้ไทรอัลเมมโมรี่ในการแปลงร่าง ถือเป็นร่างเพิ่มพลังของแอ็คเซล มีชุดเกราะสีน้ำเงิน ในขั้นตอนการเปลี่ยนร่าง ชุดของแอ็คเซลจะเปลี่ยนสีจากแดงไปยังเหลืองที่เรียกว่า เยลโล่ซิกนัล และเปลี่ยนไปยังน้ำเงิน คล้ายกับสัญญาณไฟจราจร และเปลี่ยนเข้าสู่ร่างไทรอัลในที่สุด
มีจุดเด่นคือ เน้นโจมตีด้วยความเร็วสูง แต่ขณะเดียวกันก็มีจุดอ่อนคือ พลังโจมตีและป้องกันที่ต่ำกว่าร่างปกติ จุดอ่อนด้านพลังของไทรอัล สามารถแก้ไขได้ด้วยการโจมตีด้วยความเร็วสูงต่อเนื่องกัน หลาย ๆ ครั้ง จนสร้างความเสียหายให้กับศัตรูได้ รวมถึงการใช้ท่าไม้ตายจะมีเวลาจำกัดเพียง 10 วินาที เท่านั้น หากเกินกว่า 10 วินาที พลังของไทรอัลจะเป็นผลเสียต่อตัวของริวเอง
มาสค์ไรเดอร์โจ๊กเกอร์
ร่างแปลงของ ฮิดาริ โชทาโร่ ที่แปลงร่างด้วย ลอสต์ไดรเวอร์ และ โจ๊กเกอร์เมมโมรี่ โดยรูปลักษณะคล้ายคลึงกับดับเบิลโจ๊กเกอร์โจ๊กเกอร์ แต่ไม่มีแถบเส้นสีเงินคั่นกลาง ในภาพยนตร์ถูกใช้งานครั้งแรกในเหตุการณ์ที่ NEVER บุกเมืองฟูโตะทำให้ไม่สามารถใช้ไกอาเมมโมรี่แบบปกติ จึงใช้ T2 โจ๊กเกอร์เมมโมรี่ ในการแปลงร่าง ในทีวีซีรีส์โชทาโร่ใช้ในการแปลงร่างหลังจากที่ฟิลิป สูญสลายไป
ตัวชุดเกราะไกอาร์เมอร์ที่เสริมพลังหลังแปลงร่างเป็นสีดำล้วนทั้งหมด บริเวณที่อยู่ในแนวตั้งตรงกลางลำตัวเรียกว่า แบล็คเอาท์พาร์ทิชัน มีหน้าที่ของการกระจายไกอาฟอร์ซที่ปล่อยออกมาจากหน่วยความจำไปยังทั้งร่างกาย เช่นเดียวกันกับเซนทรัลพาร์ทิชันของดับเบิล
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์โจ๊กเกอร์
มาสค์ไรเดอร์สคัล
ร่างแปลงของ นารุมิ โซคิจิ ที่ใช้ ลอสต์ไดรเวอร์ และ สคัลเมมโมรี่ ในการแปลงร่าง ถนัดการต่อสู้ด้วยมือเปล่า มีอาวุธหลักคือปืน สคัลแม็กนั่ม ด้วยความที่โซคิจิมีทักษะการต่อสู้สูงเป็นทุนเดิมอยู่แล้ว ชุดเกราะนี้จึงเพิ่มประสิทธิภาพให้ร่างกายเขายิ่งขึ้น
มาสค์ไรเดอร์ไซโคลน
ร่างแปลงของฟิลิป ที่แปลงร่างด้วย ลอสต์ไดรเวอร์ และ ไซโคลนเมมโมรี่ ในการแปลงร่าง
ในเกม คาเมนไรเดอร์ ซูเปอร์ไคลแม็กซ์ฮีโร่ส์ ได้มีการเปิดเผยรูปร่างออกมา โดยรูปร่างลักษณะคล้ายคลึงกับ ดับเบิล ไซโคลนไซโคลน แต่ไม่มีแถบเส้นสีเงินคั่นกลาง และ ตัวชุดเป็นสีเขียวล้วน
เมมโมรี่แก็ดเจ็ท
อุปกรณ์เอนกประสงค์ของดับเบิลโดยเมมโมรี่แก็ดเจ็ทสามารถแปลงเป็น 2 โหมดคือ แก็ดเจ็ทโหมด (ガジェットモード) ทำหน้าที่เป็นอุปกรณ์ทางสื่อสารและอุปกรณ์ทั่วไป และ ไลฟ์โหมด (ライブモード) ทำหน้าที่เป็นหุ่นยนต์ผู้ช่วยโดยใช้ไกอาเมมโมรี่ใส่ในตัว ผู้สร้างคือชราวด์ และผู้ประดิษฐ์กิจิเมมโมรี่คือฟิลิป
! colspan="2" |สแต็กโฟน !น้ำหนัก !ระบบพลังงานขับเคลื่อน ! colspan="2" |แก็ดเจ็ทโหมด !ความยาว !ความกว้าง ! colspan="2" |ไลฟ์โหมด !ความยาว !ความกว้าง !ความเร็วในการบินสูงสุด
! colspan="2" |สไปเดอร์ซ็อค !น้ำหนัก !ระบบพลังงานขับเคลื่อน ! colspan="2" |แก็ดเจ็ทโหมด !ความยาว !ความกว้าง ! colspan="2" |ไลฟ์โหมด !ความยาว !ความกว้าง
! colspan="2" |แบ็ทช็อต !น้ำหนัก !วัสดุภายนอก ! colspan="2" |แก็ดเจ็ทโหมด !ความยาว !ความกว้าง !ความลึก ! colspan="2" |ไลฟ์โหมด !ความยาว !ความกว้าง !ความลึก !ความเร็วในการบินสูงสุด
! colspan="2" |ฟร็อกพ็อด !ความยาว ! colspan="2" |แก็ดเจ็ทโหมด !ความกว้าง ! colspan="2" |ไลฟ์โหมด !ความกว้าง !กระโดดสูงสุด
! colspan="2" |เด็นเด็นเซ็นเซอร์ ! colspan="2" |แก็ดเจ็ทโหมด !ความสูง !ความกว้าง !ความลึก ! colspan="2" |ไลฟ์โหมด !ความสูง !ความกว้าง
! colspan="2" |บีเทิลโฟน !ระบบพลังงานขับเคลื่อน ! colspan="2" |แก็ดเจ็ทโหมด !ความยาว !ความกว้าง !ความลึก ! colspan="2" |ไลฟ์โหมด !ความยาว !ความกว้าง !น้ำหนัก !ความเร็วในการบินสูงสุด
อรุณพงศ์ ชัยวินิตย์
อรุณพงศ์ ชัยวินิตย์ (ชื่อ-สกุลเดิม: พงศธร สุภิญโญ)  หรือ ดิว เป็นนักร้องชาวไทย เป็นที่รู้จักจากการประกวดบนเวที เดอะสตาร์ ค้นฟ้าคว้าดาวปี 5 โดย ดิว เป็นผู้ได้รับรางวัลรองชนะเลิศ จากเดอะสตาร์ 5 นอกจากนี้ดิวเคยเข้าประกวด True Academy Fantasia Season 4 แต่ต้องออกจากการแข่งขันในสัปดาห์ที่ 2 เนื่องจากเป็น 1 ใน 4 คนที่ได้รับคะแนนโหวตน้อยที่สุด
ดิวเรียนจบระดับประถมศึกษาที่โรงเรียนเมรี่อิมมาคุเลตคอนแวนต์ และระดับมัธยมศึกษาจากโรงเรียนชลราษฎรอำรุง จังหวัดชลบุรี สำเร็จการศึกษาระดับปริญญาตรีจากคณะมัณฑนศิลป์ มหาวิทยาลัยศิลปากร และสำเร็จการศึกษาปริญญาตรีใบที่ 2 จาก วิทยาลัยดนตรี มหาวิทยาลัยรังสิต
อัลบั้มรวม (Dew Arunpong)
1. กลัวความมืด
2. นางฟ้า
3. แลกทั้งใจแค่ได้รักเธอ
5. ฝากชีวิตไว้ผิดคน
6. หนึ่งนาที
7. คือฉันเอง
8. คนรอมันท้อ
9. หัวใจกั้นฟ้า
10. ยิ่งมืดยิ่งเห็นดาว
11. วิธีเลิก วิธีลืม
12. คนน่ารักที่ไม่น่าไปรัก
13. ลมใต้ปีก
14. ความห่วงใยจากใครบางคน
15. ที่รักหรือที่พัก
16. บรรยากาศชวนเพลี่ยงพล้ำ
เออีดับเบิลยู อินเตอร์เนชันแนล แชมเปียนชิป
เออีดับเบิลยู ออล-แอตแลนติก แชมเปียนชิป (AEW All-Atlantic Championship) เป็นเข็มขัดแชมป์มวยปล้ำอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 8 มิถุนายน ค.ศ. 2022 โดยแชมป์คนแรกคือ แพก
ประวัติในการครองแชมป์
As of September 1, 2023.
เออีดับเบิลยู เวิลด์ ทรีโอส์ แชมเปียนชิป
เออีดับเบิลยู เวิลด์ ทรีโอส์ แชมเปียนชิป (AEW World Trios Championship) เป็นเข็มขัดแชมป์มวยปล้ำอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 27 กรกฎาคม ค.ศ. 2022 โดยแชมป์ทีมแรกคือ The Elite (Kenny Omega และ The Young Bucks (Matt Jackson และ Nick Jackson))
กรีนเฮล (วิดีโอเกม)
กรีนเฮล (Green Hell) เป็นวิดีโอเกมแนวเอาชีวิตรอดที่พัฒนาและเผยแพร่โดย Creepy Jar โดยเรื่องราวของตัวเกมเกิดขึ้นในป่าแอมะซอน
ผลตอบรับ
ชื่อเรื่องได้รับผลตอบรับเป็นอย่างดีจากนักวิจารณ์ โดยคะแนนบนเมทาคริติก มีการอนุมัติที่ 78/100 จาก 13 รีวิว เมื่อวันที่ 24 มิถุนายน พ.ศ. 2563 ที่ผ่านมา Creepy Jar ได้ประกาศว่าตัวเกมมียอดขายได้มากกว่า 1 ล้านชุด
การเสนอ
เกมนี้ได้รับการเสนอชื่อเข้าชิงรางวัล Central & Eastern European Game Awards 2019 ในหมวดเกมที่ดีที่สุดและการออกแบบที่ดีที่สุด
กีฬายิงปืนในแพนอเมริกันเกมส์ 2023
กีฬายิงปืนในแพนอเมริกันเกมส์ 2023 ในซันติอาโก ประเทศชิลี มีกำหนดจะจัดขึ้นระหว่างวันที่ 21-27 ตุลาคม ค.ศ. 2023 ที่สนามยิงปืนปูดาเฮล
นักยิงปืนอันดับต้น ๆ ที่ยังไม่ผ่านการคัดเลือกในการแข่งขันประเภทปืนไรเฟิลและปืนสั้น และนักยิงปืนสองอันดับแรก ที่ยังไม่ผ่านการคัดเลือกในการแข่งขันประเภทปืนลูกซองเดี่ยว จะผ่านการคัดเลือกสำหรับการแข่งขันกีฬาโอลิมปิกฤดูร้อน 2024 ที่กรุงปารีส ประเทศฝรั่งเศส
ยูโรเปียนเกมส์ 2023
ยูโรเปียนเกมส์ ครั้งที่ 3 (2023 European Games; III Igrzyska Europejskie, Igrzyska Europejskie 2023) หรือที่รู้จักกันอย่างไม่เป็นทางการว่า กรากุฟ-มาวอปอลสกา 2023 เป็นการแข่งขันกีฬาระดับนานาชาติที่จะจัดขึ้นที่ กรากุฟ และ มาวอปอลสกา ประเทศโปแลนด์ ในปี ค.ศ. 2023 ชนิดกีฬาโอลิมปิกทั้งหมดที่จัดแข่งขันในยูโรเปียนเกมส์ 2023 จะเป็นการคัดเลือกสำหรับโอลิมปิกฤดูร้อน 2024 ในกรุงปารีส ประเทศฝรั่งเศส
ประเทศที่เข้าร่วมแข่งขัน
คาดว่าประเทศต่อไปนี้จะเข้าร่วม:
กีฬา
กำหนดการแข่งขันดังนี้:
ไฮบุตสึคิชากุ
ไฮบุตสึคิชากุ ("ล้มเลิกพุทธศาสน์ พิฆาตศากยมุนี") เป็นคำที่ใช้เรียกการกำจัดศาสนาพุทธที่ปรากฏในประวัติศาสตร์ญี่ปุ่น โดยเฉพาะในยุคฟื้นฟูเมจิ ที่มีการกดขี่ศาสนาพุทธที่ชัดเจนที่สุด คือมีการทำลายวัดพุทธ พระพุทธรูป เผาภาพแขวน และพระสูตร รวมทั้งการสึกพระภิกษุไปเป็นฆราวาส
ไฮบุตสึคิชากุ ในประวัติศาสตร์
หลังศาสนาพุทธเผยแผ่เข้าสู่ญี่ปุ่นในยุคโคฟุง ตระกูลโมโนโนเบะกระทำการต่อต้านศาสนาพุทธ เหตุผลไม่ใช่เพราะคำสอนทางศาสนา หากแต่เป็นการหวาดกลัวคนต่างด้าวและคลั่งชาติ ในเวลาต่อมาตระกูลนากาโตมิ (บรรพชนของตระกูลฟูจิวาระ) ได้ร่วมมือกับตระกูลโมโนโนเบะในการต่อต้านศาสนาพุทธ
ต่อมาในยุคต้นสมัยใหม่ แคว้นโอกายามะ แคว้นไอซุ และแคว้นมิโตะ มีการปิดวัดพุทธ และขับไล่พระภิกษุ ด้วยเหตุผลทางเศรษฐกิจและการเมือง หาใช่เหตุผลด้านศาสนาอีกเช่นกัน ซึ่งนโยบายต่อต้านศาสนาพุทธของแคว้นเหล่านี้เป็นแนวคิดของกลุ่มลัทธิขงจื๊อ ครั้นเมื่อถึงในยุคฟื้นฟูเมจิ มีการศึกษาเกี่ยวกับชาติญี่ปุ่น และมีการขับเน้นให้ลัทธิชินโตเป็นศูนย์กลางความเชื่อของชาติ ด้วยเหตุนี้จึงมี ไฮบุตสึคิชากุ จึงเกิดขึ้นอีกครั้ง โดยมีเป้าประสงค์ที่จะแยกลัทธิชินโตของชาวญี่ปุ่นออกจากศาสนาพุทธซึ่งเป็นศาสนาของคนต่างด้าว
ชั่วนิรันดร์ (วรรณกรรม)
ชั่วนิรันดร์ (Tuck Everlasting) เป็นวรรณกรรมอันสร้างสรรค์โดยนาตาลี แบ็บบิต (Natalie Babbitt) นักเขียนวรรณกรรมแนวจินตนิมิตสัญชาติอเมริกัน
ไฮบุตสึคิชากุ
ไฮบุตสึคิชากุ ในยุคฟื้นฟูเมจิ
ในยุคฟื้นฟูเมจิ ถือเป็น ไฮบุตสึคิชากุ ที่ชัดเจนที่สุด เพราะมีการออกนโยบาย ชินบุตสึบุนริ (神仏分離) เพื่อแยกลัทธิชินโตออกจากศาสนาพุทธ หลัง พ.ศ. 2411 ศาสนาพุทธในญี่ปุ่นเกิดความเสียหายอย่างรุนแรง มีการทำลายทรัพย์สินทางศาสนาอย่างกว้างขวางทั่วประเทศ โดยเฉพาะที่วัดโคฟูกุในนาระถูกทำลายหนัก เขตธรณีสงฆ์ถูกริบ พระภิกษุถูกบังคับให้เข้ารีตเป็นนักบวชชินโต มีการรื้อทำลายกำแพงวัด แล้วปลูกต้นไม้แทน เพื่อสร้างเป็นสวนสาธารณะประจำเมือง การจลาจลต่อต้านศาสนาพุทธที่เกิดขึ้นสร้างความเสียหายแก่วัดพุทธใหญ่ ๆ หลายแห่งตามหัวเมือง การต่อต้านศาสนาพุทธกระจายไปทั่วทุกภูมิภาคในญี่ปุ่นระหว่าง พ.ศ. 2415 ถึง พ.ศ. 2417 (บางแห่งว่าเริ่มมาตั้งแต่ พ.ศ. 2411) วัดพุทธราว 18,000 แห่ง ถูกทำลายจนสิ้นซาก มาร์ติน คอลคัตต์ (Martin Collcutt) นักญี่ปุ่นศึกษา เชื่อว่า ศาสนาพุทธในญี่ปุ่นถูกทำลายจวนจะสูญไปแล้ว
การกระทำดังกล่าวสร้างความโกรธแค้นแก่พุทธศาสนิกชนเป็นอันมาก เพราะพวกเขาเป็นพันธมิตรกับรัฐบาลโทกูงาวะด้วยระบบดันกะ (檀家制度) มายาวนานหลายศตวรรษ ทำให้ศาสนาพุทธได้รับผลประโยชน์อย่างสูงมาตลอด แม้ว่าปรัชญาการปกครองของโชกุน ซึ่งเป็นผู้ปกครองจะยึดตามลัทธิขงจื๊อก็ตาม ศาสนาพุทธถูกนำมาใช้ในนโยบายต่อต้านศาสนาคริสต์ของรัฐบาลโทกูงาวะ โดยประกาศใช้ระบบดันกะซึ่งจะผูกพันสมาชิกของครอบครัวให้ขึ้นสังกัดวัดในศาสนาพุทธ เพื่อรับรองว่าพวกเขาไม่ใช่คริสตังลับ และหากไม่มีชื่อขึ้นกับวัดพุทธก็ไม่อาจใช้ชีวิตอย่างเป็นสุขในญี่ปุ่นแน่ ด้วยเหตุนี้ วัดสามารถกรรโชกทรัพย์ผู้คนที่ขึ้นกับวัดได้ ในระบบดันกะ หลายครอบครัวจะต้องบริจาคทรัพย์แก่วัดที่ตนสังกัด เมื่อมีวัด 100,000 แห่ง กับประชากร 30 ล้านคน เฉลี่ยแล้ววัดแห่งหนึ่งจะมีสมาชิกเป็นข้าวัดในสังกัดถึง 300 คน ด้วยเหตุนี้ศาสนาพุทธจึงมีส่วนได้ส่วนเสียกับรัฐบาลโทกูงาวะอย่างไม่ต้องสงสัย และศาสนาพุทธจึงกลายเป็นเป้าหมายสำคัญของทุกฝ่ายที่จะบ่อนทำลายระบอบโชกุนโทกูงาวะ นอกจากนี้แรงจูงใจด้านเศรษฐกิจและการเมืองก็เป็นอีกปัจจัยหนึ่ง เพราะรัฐบาลต้องการใช้เพิ่มเงิน จึงนำเงินที่ได้จากทรัพย์สินในศาสนาพุทธที่มีอยู่มั่งคั่ง รวมทั้งการยึดเขตธรณีสงฆ์ไปเป็นของรัฐ
ชั่วนิรันดร์ (วรรณกรรม)
เรื่องย่อ
สาระสำคัญของหนังสือเล่มนี้ เกี่ยวกับครอบครัวสกุลทัค (Tuck) ซึ่งประกอบด้วยแองกัส ทัค (Angus), เม ทัค (Mae) ภรรยาของแองกัส, เจสซี ทัค (Jesse) และไมส์ (Miles) บุตรสองคนของแองกัสกับเม และมิตรภาพของพวกเขากับเด็กหญิงนามว่า "วินนีเฟรด ฟอสเตอร์" (Winnifred Foster) หรือ "วินนีย์" (Winney) ผู้ถูกครอบครัวคอยจ้ำจี้จ้ำใจในทุกเรื่องจนทำให้เธอเกิดความคิดจะหนีออกจากบ้านไปหาความอิสระ วันหนึ่งวินนีย์จึงตัดสินใจหนีออกจากบ้านจริง ๆ โดยเดินฝ่าเข้าไปในป่าทรีแก็ป (Treegap) อันเป็นสมบัติของครอบครัวเธอเอง
วินนีย์เดินดุ่ม ๆ ไปพบกับครอบครัวทัค และได้ใช้ช่วงเวลาอันน่าจดจำที่สุดที่ในชีวิตของเธอกับพวกเขา เธอได้ทราบว่าเรื่องน่าพิศวงที่สุดในโลกว่า ครอบครัวทัคเป็นอมตะเนื่องจากได้เผอิญดื่มน้ำพุตาหนึ่งในป่าทรีแก๊ปเข้าไป และเธอก็ได้หลงรักเจสซีผู้มีรูปลักษณ์หยุดอยู่ ณ วัยสิบเจ็ดปีมากว่าเจ็ดสิบปีแล้ว ขณะที่ครอบครัวของวินนีย์ออกตามหาเธอนั่นเอง ชายสวมชุดเหลืองได้ปรากฏตัวเข้ามาเจรจาขอแลกป่าทรีแก๊ปที่พวกเขาครอบครองอยู่กับการนำตัววินนีย์กลับคืนมาให้ ความจริงแล้วชายสวมชุดเหลืองผู้นี้ตามหาน้ำพุตานั้นอยู่นาน และได้สะกดรอยไปฟังเรื่องราวของครอบครัวทัคจนจบสิ้น
เมื่อครอบครัวฟอสเตอร์ตกลง ชายสวมชุดเหลืองจึงไปยังครอบครัวทัคเพื่อนำตัววินนีย์จากไป แต่หาใช่ความประสงค์ของวินนีย์ไม่ ขณะชุลมุนกันอยู่นั้น เม ทัค ได้กวัดแกว่งปืนเก่าแก่ซึ่งไม่อยู่ในสภาพใช้การได้แล้วเพื่อป้องกันมิให้ชายผู้นั้นนำตัวเด็กหญิงไป ท้ายปืนฟาดโดนศีรษะชายสวมชุดเหลืองล้มลงขาดใจตายทันที ประจวบกับที่นายตำรวจแห่งทรีแก๊ปซึ่งได้รับแจ้งจากชายสวมชุดเหลืองให้ติดตามมาด้วยก่อนหน้านี้ ปรากฏตัวขึ้นพอดีและเห็นเหตุการณ์ทั้งหมด จึงเข้าจับกุมตัวเม ทัค เรื่องที่น่ากลัวมิใช่การที่เม ทัค จะถูกประหารชีวิตด้วยการแขวนคอ แต่คือการที่เม ทัค ไม่อาจตายได้เพราะนางเป็นอมตะ ครอบครัวทัคไม่ต้องการให้ผู้คนทราบเรื่องน้ำพุประหลาดดังกล่าว หาไม่แล้วคนก็จะแห่กันมาแย่งดื่มกิน วัฏจักรแห่งความเปลี่ยนแปลงก็จะพังครืนลงไป สิ่งมีชีวิตทั้งหลายไม่อาจดำเนินไปได้โดยปรกติอีกต่อไป ครอบครัวทัคพร้อมด้วยวินนีย์จึงช่วยเหลือเมออกมาจากคุกก่อนจะหลบหนีไปไกลแสนไกล
ก่อนจากไป เจสซีขอร้องให้วินนีย์ดื่มน้ำพุเมื่อเธออายุได้สิบเจ็ดปี แล้วพวกเขาทั้งสองจะได้หนีไปอยู่ร่วมกันชั่วนิรันดร์ อย่างไรก็ดี วินนีย์มิได้ปฏิบัติตาม หลังจากที่เธอได้คิดทบทวนโอวาทของแองกัส ทัค ที่ว่า ทุกชีวิตต้องมีความเปลี่ยนแปลง แต่พวกทัคเป็นสิ่งที่ออกนอกวัฏจักรไปแล้ว เป็นเหมือนก้อนหินก้อนหนึ่ง คงอยู่อย่างนั้นไปชั่วนิรันดร์ แองกัสกล่าวว่า "อย่ากลัวความตาย แต่จงกลัวชีวิตที่มิได้ใช้ให้เป็นประโยชน์"
ในบทส่งท้ายของหนังสือนั้นเป็นภาพของแองกัส ทัค และเม ทัค นั่งเกวียนกลับมายังป่าทรีแก๊ปในห้าสิบเจ็ดปีถัดมาซึ่งมีวิทยาการสมัยใหม่และมีความเปลี่ยนแปลงจากเดิมไปมากมาย พวกเขาพบว่าหลายปีก่อนเกิดเพลิงไหม้ป่าและตาน้ำพุก็สูญเสียไปจากเหตุการณ์ครานั้นแล้ว และพวกเขายังได้ไปยังสุสานในเมือง พบกับป้ายชื่อ "วินนีเฟรด ฟอสเตอร์" อันหมายความว่า วินนีย์เลือกจะเป็นเช่นปุถุชนธรรมดา มิใช่อมตชน
รางวัลที่ได้รับ
หนังสือเล่มนี้ได้รับรางวัลและประกาศยกย่องจากสถาบันและองค์กรที่เกี่ยวข้องกับวรรณกรรมเยาวชนมากกว่า 10 สถาบัน หนึ่งในจำนวนนั้น คือ การได้รับเลือกเป็นหนังสือทรงค่าของสมาคมห้องสมุดอเมริกัน (American Library Association) และในนิตยสารฮอร์นบุค (Horn Book Magazine) หนังสือเล่มนี้ได้รับการลงคะแนนเสียงจากผู้อ่านทั่วสหรัฐอเมริกาให้เป็นหนังสือควรค่าแก่การอ่าน นอกจากนี้ หนังสือดังกล่าวยังได้รับเหรียญเชิดชูเกียรติจานุสกอร์สซัก (Janusz Korczak Medal) และรางวัลคริสตอเฟอร์เพื่อหนังสือดีเด่นสำหรับเยาวชนประจำ พ.ศ. 2519 (1976 Christopher Award for Best Book for Young People) กับทั้งนักวิชาการแอนิทา ซิลวีย์ (Anita Silvey) ยังคัดเลือกหนังสือนี้ให้เป็นหนึ่งในหนังสือดีเด่นร้อยเล่มเพื่อเยาวชน ด้วย
ภาคดัดแปลง
วรรณกรรม "ชั่วนิรันดร์" ได้รับการดัดแปลงเป็นภาพยนตร์สองครั้ง ครั้งแรกใน พ.ศ. 2524 โดยบริษัทวันแพสมีเดีย (One Pass Media) และครั้งที่สองใน พ.ศ. 2545 โดยวอลต์ดิสนีย์ ชื่อไทยว่า "มหัศจรรย์รักกลางป่าใหญ่"
ฟุตบอลหญิงรอบคัดเลือกโอลิมปิกโซนเอเชีย 2024
การแข่งขันฟุตบอลหญิงรอบคัดเลือกโอลิมปิกโซนเอเชีย 2024 (2024 AFC Women's Olympic Qualifying Tournament) จะเป็นครั้งที่ 6 ของการแข่งขันฟุตบอลหญิงรอบคัดเลือกโอลิมปิกโซนเอเชีย ซึ่งเป็นการแข่งขันฟุตบอลนานาชาติทุกสี่ปีที่จัดโดยสมาพันธ์ฟุตบอลเอเชีย (AFC) เพื่อตัดสินว่าทีมชาติหญิงทีมใดจากเอเชียที่ผ่านเข้ารอบการแข่งขันฟุตบอลโอลิมปิก
สองทีมแรกของทัวร์นาเมนต์จะผ่านเข้ารอบการแข่งขันฟุตบอลหญิงโอลิมปิกฤดูร้อน 2024 ที่ฝรั่งเศสในฐานะตัวแทนของเอเอฟซี
สถานีรถไฟขุนตาน
สถานีรถไฟขุนตาน เดิมสะกดว่า ขุนตาล ตั้งอยู่ที่หมู่ 8 บ้านขุนตาน ตำบลทาปลาดุก อำเภอแม่ทา จังหวัดลำพูน อยู่ห่างจากสถานีรถไฟกรุงเทพ เป็นระยะทาง 683.140 กิโลเมตร เป็นสถานีรถไฟชั้น 3 ของทางรถไฟสายเหนือ อยู่ระหว่างสถานีรถไฟทาชมภู และ สถานีรถไฟแม่ตานน้อย ใช้สัญญาณแบบหางปลา ตัวย่อของสถานีคือ ขน.
สถานีรถไฟขุนตาน อยู่สูงกว่าระดับน้ำทะเลปานกลาง 578 เมตร ซึ่งเป็นสถานีรถไฟที่อยู่สูงที่สุดในประเทศไทย บริเวณรอบสถานีรถไฟเป็นอุทยานแห่งชาติดอยขุนตาล เป็นแหล่งท่องเที่ยวที่น่าสนใจอีกแห่งหนึ่ง มีสถานที่พักของการรถไฟแห่งประเทศไทยไว้บริการนักท่องเที่ยว
แหล่งข้อมูลอื่น
ประวัติอุโมงค์ขุนตาน และการก่อสร้างอุโมงค์ขุนตาน
มหาวิทยาลัยเกษตรศาสตร์
การประเมินของสำนักงานกองทุนสนับสนุนการวิจัย (สกว.) โดยจัดการประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาผลปรากฏว่าในการประเมินครั้งที่ 3 มหาวิทยาลัยเกษตรศาสตร์ได้รับการประเมินในระดับดีมากในสาขาวิชาการจัดการศัตรูพืช (Pest Management) จากภาควิชากีฏวิทยา คณะเกษตร อีกทั้งยังได้รับเลือกให้เป็น 1 ใน 9 มหาวิทยาลัยวิจัยแห่งชาติจากกระทรวงศึกษาธิการในปี พ.ศ. 2552 อีกด้วย
ปัจจุบัน มหาวิทยาลัยเกษตรศาสตร์มี 3 วิทยาเขตได้แก่ วิทยาเขตกำแพงแสน วิทยาเขตศรีราชา และวิทยาเขตเฉลิมพระเกียรติ จังหวัดสกลนคร ทั้งยังมีโครงการจัดตั้งวิทยาเขตสุพรรณบุรีอีกหนึ่งแห่งด้วย เปิดการสอน 29 คณะ 2 วิทยาลัย และสถาบันสมทบอีก 2 แห่ง มีหลักสูตร 583 หลักสูตร เป็นหลักสูตรนานาชาติ 42 หลักสูตร นอกจากนี้ ยังได้จัดตั้งสถาบันวิจัยขึ้นตามจังหวัดต่าง ๆ หลายแห่งเพื่อดำเนินการวิจัยในศาสตร์ต่าง ๆ
ประวัติ
ในปี พ.ศ. 2447 พระบาทสมเด็จพระจุลจอมเกล้าเจ้าอยู่หัวมีพระราชวินิจฉัยให้อุดหนุนการทำไหมและทอผ้าของประเทศ ทรงได้ว่าจ้าง ดร.คาเมทาโร่ โทยาม่า (Dr. Kametaro Toyoma) จากมหาวิทยาลัยโตเกียว ทดลองเลี้ยงไหมตามแบบฉบับของญี่ปุ่น รวมทั้งสอนและฝึกอบรมนักเรียนไทยในวิชาการเลี้ยงและการทำไหม โดยมีพระเจ้าบรมวงศ์เธอ กรมหมื่นพิไชยมหินทโรดม พระราชโอรสในพระบาทสมเด็จพระจุลจอมเกล้าเจ้าอยู่หัว ซึ่งดำรงตำแหน่งอธิบดีกรมช่างไหม กระทรวงเกษตราธิการในขณะนั้น ทรงจัดตั้ง "โรงเรียนช่างไหม" ขึ้นเมื่อวันที่ 16 มกราคม พ.ศ. 2447 ณ ท้องที่ตำบลทุ่งศาลาแดง กรุงเทพมหานคร ซึ่งนับว่าเป็นสถาบันการศึกษาอันเกี่ยวกับการเกษตรแห่งแรก จากนั้นได้เปลี่ยนชื่อจากโรงเรียนช่างไหมเป็น "โรงเรียนวิชาการเพาะปลูก" ในปี พ.ศ. 2449 เนื่องจากมีวิชาการเพาะปลูกพืชอื่น ๆ เข้ามาประกอบ
ต่อมา โรงเรียนเกษตราธิการ ได้ถือกำเนิดขึ้น ในวันที่ 28 พฤศจิกายน พ.ศ. 2451 ณ วังประทุมวัน โดยที่กระทรวงเกษตราธิการได้ทำการรวบรวมโรงเรียนที่อยู่ในสังกัดของกระทรวง 3 โรงเรียน คือ โรงเรียนแผนที่ (จัดตั้งขึ้นเมื่อปี พ.ศ. 2425) โรงเรียนกรมคลอง (จัดตั้งขึ้นเมื่อปี พ.ศ. 2448) และโรงเรียนวิชาการเพาะปลูก เป็นโรงเรียนเดียวกันเพื่อผลิตคนเข้ารับราชการในกรมกองต่าง ๆ ของกระทรวงเกษตราธิการ ถือได้ว่าเป็นหลักสูตรระดับอุดมศึกษาวิชาเกษตรศาสตร์ หลักสูตรแรกของประเทศไทย โดยได้เริ่มดำเนินการสอนหลักสูตรใหม่นี้ในปี พ.ศ. 2452
ด้วยเหตุที่วัตถุประสงค์ของโรงเรียนกระทรวงเกษตราธิการตรงกับพระราชดำริของพระบาทสมเด็จพระมงกุฎเกล้าเจ้าอยู่หัว ในเรื่องของการจัดตั้งโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว ซึ่งได้ทรงจัดตั้งขึ้นในกระทรวงธรรมการ โรงเรียนกระทรวงเกษตราธิการจากเดิมที่สังกัดกระทรวงเกษตราธิการ จึงย้ายมาสังกัดกระทรวงธรรมการ ในปี พ.ศ. 2456 โดยใช้วังวินด์เซอร์เป็นสถานที่ทำการเรียนการสอนของโรงเรียนกระทรวงเกษตราธิการที่ยุบเข้ารวมกับโรงเรียนข้าราชการพลเรือนฯ
พระยาพหลพลพยุหเสนา หัวหน้าคณะราษฎร ได้มีดำริให้พระยาฤทธิอัคเนย์ รัฐมนตรีว่าการกระทรวงเกษตราธิการ จัดตั้งสถานีเกษตรกลางขึ้นในท้องที่อำเภอบางเขน จังหวัดพระนคร ดังนั้น จึงได้ย้ายวิทยาลัยเกษตรศาสตร์มาตั้งอยู่ที่อำเภอบางเขนในปี พ.ศ. 2482 โดยมีนายอินทรี จันทรสถิตย์ ดำเนินการจัดซื้อที่ดินย่านบางเขนและมีหลวงสุวรรณวาจกกสิกิจเป็นผู้อำนวยการวิทยาลัย และเปิดสอนหลักสูตร 3 ปี ในระดับ อนุปริญญา โดยมี 3 แผนก คือแผนกเกษตรศาสตร์ แผนกวนศาสตร์ และแผนกสหกรณ์ โดยแผนกเกษตรศาสตร์และแผนกสหกรณ์เรียนที่บางเขน ยกเว้นนักศึกษาแผนกสหกรณ์ ชั้นปีที่ 3 จะเรียนที่กรมสหกรณ์ ท่าเตียน เพื่อสะดวกในการอบรมวิชาภาคปฏิบัติ ส่วนแผนกวนศาสตร์เปิดสอนที่โรงเรียนวนศาสตร์ จังหวัดแพร่ ทั้งนี้ ให้ส่วนราชการที่อำเภอสันทราย จังหวัดเชียงใหม่ เป็นโรงเรียนเตรียมเกษตรศาสตร์เพื่อเป็นการเตรียมนิสิตให้วิทยาลัยเกษตรศาสตร์ที่อำเภอบางเขนต่อไป
ในปี พ.ศ. 2486 จอมพล ป. พิบูลสงคราม ได้ยกฐานะวิทยาลัยเกษตรศาสตร์และสถาปนาขึ้นเป็น "มหาวิทยาลัยเกษตรศาสตร์" มีฐานะเป็นกรมในสังกัดกระทรวงเกษตราธิการ และให้แต่งตั้งข้าราชการประจำดำรงตำแหน่งเลขาธิการมหาวิทยาลัย หลวงสินธุสงครามชัย ในฐานะรัฐมนตรีว่าการกระทรวงเกษตราธิการ เป็นผู้ดำรงตำแหน่งอธิการบดีคนแรก โดยมีการเปิดสอนใน 4 คณะ ได้แก่ คณะกสิกรรมและสัตวบาล คณะการประมง คณะวนศาสตร์ และคณะสหกรณ์ เป็นคณะแรกตั้ง
ในปี พ.ศ. 2509 หม่อมหลวงชูชาติ กำภู อธิการบดีมหาวิทยาลัยเกษตรศาสตร์ในขณะนั้นได้พิจารณาเห็นว่าพื้นที่ของมหาวิทยาลัยเกษตรศาสตร์ที่บางเขนคับแคบ ไม่สามารถจะได้ จึงได้ดำริที่จะหาพื้นที่ที่เหมาะสมที่อยู่ใกล้กรุงเทพฯ ที่มีดินดีเหมาะต่อการเกษตรและมีโครงการชลประทานผ่านเตรียมไว้แต่เนิ่น ๆ ก่อนราคาที่ดินจะมีราคาแพง ซึ่งต่อมาในวันที่ 21 กุมภาพันธ์ พ.ศ. 2510 รัฐบาลในสมัยจอมพล ถนอม กิตติขจร จึงได้ตราพระราชกฤษฎีกากำหนดเขตที่ดินในบริเวณที่จะเวนคืนในท้องที่อำเภอกำแพงแสน จังหวัดนครปฐม เพื่อให้มหาวิทยาลัยเกษตรศาสตร์จัดตั้งวิทยาเขตกำแพงแสน โดยทางมหาวิทยาลัยได้ทำการรื้อถอนสิ่งก่อสร้างที่มีอยู่เดิมและก่อสร้างอาคารเรียน ที่พัก และอาคารสำนักงานซึ่งสามารถเสร็จสิ้นเมื่อกลางปี พ.ศ. 2521 และเริ่มจัดการเรียนการสอนครั้งแรกเมื่อวันที่ 12 พฤศจิกายน พ.ศ. 2522